**ნასყიდობის ხელშეკრულება**

**1. მხარეები:**

1.1. ***გამყიდველი*** - შპს „სტარტაპ საქართველო“ (ს/ნ 404515468)

1.2. ***მყიდველი*** - აუქციონში გამარჯვებული (ს/ნ \_\_\_\_\_\_\_\_\_)

**2. ხელშეკრულების საგანი**

ამ ***ხელშეკრულებით*** ***გამყიდველი*** მოვალეა გადასცეს ***მყიდველს*** საკუთრების უფლება ***ქონებაზე***, ხოლო ***მყიდველი*** მოვალეა გადაიხადოს ***შეთანხმებული ფასი***.

**3. გადასაცემი ქონება**

***ქონებას*** წარმოადგენს შპს „ონლაინ კლინიკა“ (შემდგომში - „***კომპანია“***) საწედებო კაპიტალში ***გამყიდველის*** საკუთრებაში არსებული წილი (48.1% წილი - იხ. თანდართული მონაცემები).

***4. შეთანხმებული ფასი***

4.1. ***მყიდველი*** კისრულობს ვალდებულებას ***შეთანხმებული ფასი*** \_\_\_\_\_\_\_ ლარის ოდენობით გადაიხადოს სრულად არაუგვიანეს ამ ***ხელშეკრულების*** ხელმოწერიდან 10 (ათი) კალენდარული დღის ვადისა (ბოლო ვადა - 2022 წლის \_\_\_ \_\_\_\_\_\_\_).

4.2. ანგარიშსწორება უნდა განხორციელდეს ქართულ ლარში.

**5. ქონების გადაცემა**

5.1. ***ქონების*** რეგისტრაცია ***მყიდველის*** საკუთრებად განხორციელდება ამ ***ხელშეკრულების*** „4.1.“ პუნქტის შესაბამისად ***შეთანხმებული ფასის*** სრულად გადახდიდან (იგულისხმება ***გამყიდველის*** ანგარიშზე თანხის ასახვის დღე) 5 (ხუთი) კალენდარული დღის ვადაში.

5.2. ***ქონებაზე*** ***მყიდველის*** საკუთრების უფლება წარმოიშობა წინამდებარე ***ხელშეკრულების*** 4.1. პუნქტში მითითებული ***შეთანხმებული ფასის*** გადახდისთანავე, რომელიც დადასტურდება 5.1. პუნქტის შესაბამისად, შესაბამისი რეესტრის მიერ გაცემული დოკუმენტით.

5.3. ***ქონებაზე*** საკუთრების უფლების ***მყიდველზე*** გადასვლისდარეგისტრირების მიზნით სარეგისტრაციო განაცხადს შესაბამის რეგისტრატორთან წარადგენს ***მყიდველი***.

5.4. ***გამყიდველი*** ვალდებულია გადასცეს ***მყიდველს*** ***ქონებასთან*** დაკავშირებული და მისი ***მყიდველის*** მიერ საკუთრებაში რეგისტრაციისათვის საჭირო ყველა დოკუმენტის ორიგინალი ან სათანადო წესით დამოწმებლი ასლი. ***გამყიდველის*** მიერ დამატებით რაიმე დოკუმენტზე ხელმოწერა არ განხორციელდება, გარდა იმ შემთხვევისა, როდესაც ამას მოითხოვს შესაბამისი რეგისტრატორი.

5.5. აუქციონის პირობების შესაბამისად და ამ ხელშეკრულებაზე ხელმოწერით ***მყიდველი*** ადასტურებს, რომ პრეტენზია ***ქონების*** ნაკლთან დაკავშირებით არ გააჩნია.

**6. ხარჯები**

***მყიდველს*** ეკისრება ამ ***ხელშეკრულების*** გაფორმების (მათ შორის, საჭიროების შემთხვევაში სანოტარო), აგრეთვე შესაბამის რეესტრში რეგისტრაციისა და ამისათვის აუცილებელი საბუთების წარდგენის ხარჯები.

**7. ქონების მდგომარეობა**

7.1. ***ქონება*** არ არის სადავო, არ ადევს ყადაღა, არ არის დატვირთული რაიმე ვალდებულებით, არ გააჩნია დაფარული უფლებრივი ნაკლი, ამ ***ხელშეკრულების*** დადებამდე ***გამყიდველის*** მიერარ არის გაფორმებული რაიმე სახის ისეთი გარიგება მესამე პირთან, რომელიც კრძალავს ამ ***ხელშეკრულების*** გაფორმებას ან/და საფრთხეს უქმნის ***მყიდველის*** კეთილსინდისიერ შემძენად აღიარებას.

7.2. ამ მუხლის და აუქციონის დოკუმენტაციის მოთხოვნებიდან გამომდინარე, 7.1. პუნქტით დადგენილი გარანტია წარმოადგენს ***გამყიდველის*** ერთადერთ და ამომწურავ გარანტიას ***მყიდველთან*** მიმართებაში, რომლის დარღვევა დასტურდება მხოლოდ იმ შემთხვევაში, თუ:

7.2.1. ***მყიდველმა*** მისგან დამოუკიდებელი მიზეზების გამო მე-5 მუხლით დადგენილი წესით ვერ შეძლო ***ქონების*** რეგისტრაცია ***მყიდველის*** საკუთრებად;

7.2.2. ამ ***ხელშეკრულებასთან*** დაკავშირებით:

ა) მესამე პირმა წარადგინა პრეტენზია ***მყიდველის*** მიმართ ამ ***ხელშეკრულების*** ხელმოწერიდან 1 (ერთი) წლის განმავლობაში; და

ბ) მესამე პირის პრეტენზია დაკმაყოფილდა სასამართლოს კანონიერ ძალაში შესული გადაწყვეტილებით. ამასთან, ეს გადაწყვეტილება ვერ იქნება გამოყენებული ***მყიდველის*** მიერ, თუ ის მესამე პირის პრეტენზიის მიღებისთანავე არ შეთავაზებს ***გამყიდველს*** სასამართლოში მონაწილეობას და აგრეთვე ***გამყიდველთან*** შეუთანხმებლად მოახდენს საარბიტრაჟო სასამართლოს არჩევას, სასამართლოზე პოზიციის წარდგენას, ცნობს სარჩელს, მორიგდება მესამე პირთან ან სხვაგვარად შეუწყობს ხელს მესამე პირის სასარგებლო გადაწყვეტილების გამოტანას.

7.3. ყოველგვარი გაუგებრობის თავიდან აცილების მიზნით ***მხარეები*** თანხმდებიან, რომ 7.1. და 7.2. პუნქტით შეთანხმებული გარემოებების დადგომას მოყვება შემდეგი ერთადერთი და ექსკლუზიური სამართლებრივი შედეგი: ***მყიდველი*** ვალდებული იქნება დაუბრუნოს ***გამყიდველს*** ***ქონება***, ხოლო ***გამყიდველი*** ვალდებული იქნება დაუბრუნოს ***მყიდველს*** მხოლოდ მისთვის გადახდილი ***შეთანხმებული ფასი***. ამასთან, დასაბრუნებელ ***შეთანხმებულ ფასს*** დააკლდება ის თანხა (ასეთის არსებობის შემთხვევაში), რომელიც ***მყიდველის*** სასარგებლოდ დაეკისრება მესამე პირს***.***

7.4. ყოველგვარი ეჭვის გამორიცხვის მიზნით, ***მხარეები*** თანხმდებიან, რომ ***მყიდველის*** მხრიდან 7.3. პუნქტისგან განსხვავებული მოთხოვნების წაყენება განიხილება ***მყიდველის*** მხრიდან ამ ***ხელშეკრულების*** არსებითი პირობების დარღვევად. ***მყიდველის*** 7.3. პუნქტით გათვალისწინებული სამართლებრივი საშუალებები ექსკლუზიური და ამომწურავია და ***მყიდველს*** უფლება არ აქვს მოითხოვს დამატებით რაიმე ანაზღაურება (მათ შორის, ზიანის ანაზღაურება) ან სხვა სამართლებრივი საშუალებების გამოყენება ***გამყიდველისგან***. შესაბამისად ***მყიდველი*** ამ ***ხელშეკრულების*** ხელმოწერით უარს აცხადებს ***გამყიდველის*** მიმართ რაიმე სახის პრეტენზიის ან/და მოთხოვნის წარდგენაზე.

**8. მხარეთა განცხადებები და გარანტიები**

8.1. თითოეული ***მხარე*** აცხადებს და გარანტიას იძლევა რომ:

ა) ის არის რეგისტრაციის ადგილას მოქმედი კანონმდებლობის მოთხოვნების შესაბამისად დაფუძნებული სამეწარმეო საზოგადოება, რომელიც ეწევა კანონმდებლობით ნებადართულ საქმიანობას;

ბ) მის მიმართ არ მიმდინარეობს და არ იგეგმება ლიკვიდაციის პროცესი, არ ხორციელდება და არ იგეგმება მისი ქონების ჩამორთმევის, იძულებითი მართვის ან დაუფლების მიზნით ნებისმიერი ღონისძიება ან სასამართლო აღსრულება;

გ) მას შესაბამისი წესების დაცვით მოპოვებული აქვს ყველა აუცილებელი ნებართვა და კორპორატიული თანხმობა ამ ***ხელშეკრულების*** დასადებად და ამ ***ხელშეკრულებით*** ნაკისრი ვალდებულებების შესასრულებლად;

დ) ამ ***ხელშეკრულების*** საფუძველზე წარმოშობილი ვალდებულებები ნამდვილია, სავალდებულოა და აღსრულებადია ამ ***ხელშეკრულების*** პირობების და მოქმედი სამართლის შესაბამისად; და

ე) ***ქონება*** არ არის დატვირთული გირავნობის უფლებით, აგრეთვე არ არსებობს რაიმე საჯარო-სამართლებრივი შეზღუდვა ამ ***ქონების*** მიმართ.

8.2. ყოველგვარი გაუგებრობის თავიდან აცილების მიზნით ***მხარეები*** თანხმდებიან, რომ ***მყიდველმა*** შეამოწმა ***ქონებასთან*** დაკავშირებული მონაცემები, მისი უფლებრივი და ნივთობრივი მდგომარეობა და ***მყიდველს*** ***გამყიდველის*** მიმართ ამ კუთხით არანაირი პრეტენზია არ გააჩნია.

8.3. ყოველგვარი გაუგებრობის თავიდან აცილების მიზნით ***მხარეები*** თანხმდებიან, რომ მხარეთა განცხადებები და გარანტიები სრულად ნამდვილია იმ მოცულობით, რა მოცულობაც შეესატყვისება მხარეთა ორგანიზაციულ-სამართლებრივ ფორმას.

**9. დასკვნითი დებულებები**

9.1. ეს ***ხელშეკრულება*** რეგულირდება საქართველოს კანონმდებლობით და მასთან დაკავშირებულ ან ***ხელშეკრულებიდან*** გამომდინარე დავებს ექსკლუზიურად განიხილავს მხოლოდ საქართველოს საერთო სასამართლო.

9.2. ***გამყიდველი*** უფლებამოსილია ამ ხელშეკრულებით გათვალისწინებული ან მისგან გამომდინარე ***გამყიდველის*** მოთხოვნები გაასხვისოს ან/და დატვირთოს საკუთარი შეხედულებისამებრ და შეუზღუდავად, ***მყიდველის*** თანხმობის გარეშე.

9.3. ***ხელშეკრულების*** რომელიმე ნაწილის ბათილობა არ გამოიწვევს მთლიანად ***ხელშეკრულების*** ბათილობას. ასეთ შემთხვევაში, ბათილი, არაკანონიერი ან აღუსრულებადი ნაწილი უნდა ჩაითვალოს იმ მოცულობით შეცვლილად, რა ცვლილებაც საჭირო იქნება ამ ნაწილის ძალის, კანონიერებისა და აღსრულებადობის აღსადგენად. თუ მსგავსი ცვლილება შეუძლებელია, შესაბამისი ნაწილი უნდა ჩაითვალოს წაშლილად.

9.4. ***ხელშეკრულება*** ავტომატურად შეწყვეტილად ითვლება თუ ***მყიდველი*** არ გადაიხდის ***შეთანხმებულ ფასს*** დათქმულ ვადაში (4.1. პუნქტი). ავტომატური შეწყვეტის შედეგებს წარმოადგენს შემდეგი: ***გამყიდველი*** გამოითხოვს მისთვის წარდგენილ საბანკო გარანტიებს (აუქციონში მონაწილეობისა და ხელშეკრულების შესრულების გარანტიები) და ***გამყიდველი*** უფლებამოსილი იქნება რაიმე შეზღუდვის გარეშე სხვა პირთან გააფორმოს ***ქონების*** ნასყიდობის ხელშეკრულება. შესაბამისად, ***ხელშეკრულების*** შეწყვეტას არცერთ შემთხვევაში არ მოყვება ***მყიდველის*** მიერ წარმოდგენილი გარანტიების მოქმედების შეწყვეტა.

9.5. ***ხელშეკრულების*** შეწყვეტის სხვა შედეგები და აგრეთვე მისი შეწყვეტის სხვა საფუძვლები, რომლებიც არ არის გათვალისწინებული მე-7 მუხლითა და 9.4. პუნქტით, რეგულირდება საქართველოს კანონმდებლობით, მე-7 მუხლითა და 9.4. პუნქტით შეთანხმებული პირობების გათვალისწინებით.

9.6. თუ წინამდებარე ***ხელშეკრულებით*** სხვაგვარად არ არის განსაზღვრული, ***ხელშეკრულებით*** გათვალისწინებული უფლებები და სამართლებრივი დაცვის საშუალებები (გარდა მე-7 მუხლით ***მყიდველის*** სასარგებლოდ განსაზღვრული უფლებებისა და საშუალებებისა, რომლებიც ამომწურავი და ექსკლუზიურია) წარმოადგენს მხოლოდ დამატებას და არა ამომწურავ ჩამონათვალს იმ უფლებებისა და სამართლებრივი დაცვის საშუალებებისა, რომლებიც გათვალისწინებულია საქართველოს კანონმდებლობით.

9.7. ***ხელშეკრულება*** გაფორმებულია 3 (სამი) ეგზემპლარად, აქედან 2 (ორი) ეგზემპლარი გადაეცემა ***გამყიდველს*** ხოლო ერთი ეგზემპლარი - ***მყიდველს***. ***ხელშეკრულება*** ძალაში შედის მასზე ბოლო ხელმოწერის განხორციელების დღიდან.

**10. მხარეთა ხელმოწერები და რეკვიზიტები:**

|  |  |
| --- | --- |
| **10.1. გამყიდველი:**  შპს „სტარტაპ საქართველო“  ს/ნ 404515468  ----------------------------------------  წარმომადგენლის სახელი, გვარი:  თანამდებობა:  ხელმოწერის თარიღი: | **10.2. მყიდველი:**  \_\_\_\_\_\_\_\_\_\_\_\_\_\_\_\_\_\_\_  ს/ნ \_\_\_\_\_\_\_\_\_\_\_\_  ----------------------------------------  წარმომადგენლის სახელი, გვარი:  თანამდებობა:  ხელმოწერის თარიღი: |